CELEX: 32022R0054
Language: lv
Date: 2021-10-21 00:00:00
Title: Komisijas Deleģētā regula (ES) 2022/54 (2021. gada 21. oktobris), ar ko Deleģēto regulu (ES) 2020/692 groza attiecībā uz papildprasībām par tādu konkrētu nagaiņu ievešanu Savienībā, kuru izcelsme ir Savienībā, kuri ir pārvietoti uz trešo valsti vai teritoriju, lai tur piedalītos pasākumos, izstādēs, skatēs un izrādēs, un pēc tam tiek vesti atpakaļ uz Savienību (Dokuments attiecas uz EEZ)

17.1.2022   
               
               
                  LV
               
               
                  Eiropas Savienības Oficiālais Vēstnesis
               
               
                  L 10/1
               
            
         KOMISIJAS DELEĢĒTĀ REGULA (ES) 2022/54
         (2021. gada 21. oktobris),
         ar ko Deleģēto regulu (ES) 2020/692 groza attiecībā uz papildprasībām par tādu konkrētu nagaiņu ievešanu Savienībā, kuru izcelsme ir Savienībā, kuri ir pārvietoti uz trešo valsti vai teritoriju, lai tur piedalītos pasākumos, izstādēs, skatēs un izrādēs, un pēc tam tiek vesti atpakaļ uz Savienību
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) 2016/429 (2016. gada 9. marts) par pārnēsājamām dzīvnieku slimībām un ar ko groza un atceļ konkrētus aktus dzīvnieku veselības jomā (“Dzīvnieku veselības tiesību akts”) (1), un jo īpaši tās 239. panta 2. punktu,
         tā kā:
         
                     (1)
                  
                  
                     Komisijas Deleģētā regula (ES) 2020/692 (2) nosaka arī dzīvnieku veselības prasības attiecībā uz noteiktu turētu sauszemes dzīvnieku sūtījumu ievešanu Savienībā. Konkrētāk, minētās deleģētās regulas VI daļā ir īpaši noteikumi par dažu tādu preču ievešanu Savienībā, kuru izcelsme ir Savienībā un kuras tiek sūtītas atpakaļ uz Savienību. Patlaban Deleģētās regulas (ES) 2020/692 177. pantā iekļauti tikai īpaši noteikumi, kas jāievēro attiecībā uz Savienības izcelsmes reģistrētiem zirgiem, kas pēc pagaidu eksporta uz trešo valsti vai teritoriju vai to zonu, kurā tie piedalījušies sacensībās, sacīkstēs vai jāšanas sporta kultūras pasākumos, atgriežas Savienībā.
                  
               
                     (2)
                  
                  
                     Lai atvieglotu dalību pasākumos, izstādēs, skatēs un izrādēs (“pasākumi”), kas norisinās ārpus Savienības, ir jāparedz atkāpe no dažām vispārīgām dzīvnieku veselības prasībām, kas Deleģētās regulas (ES) 2020/692 11. pantā noteiktas attiecībā uz tādu nagaiņu sūtījumiem, kuru izcelsme ir Savienībā, kuri ir pārvietoti uz trešo valsti vai teritoriju vai to zonu, lai tur piedalītos pasākumos, un tūlīt pēc tam tiek vesti atpakaļ uz Savienību. Tomēr, lai līdz minimumam samazinātu risku dzīvnieku veselībai un ņemot vērā pašreizējo dzīvnieku veselības situāciju attiecībā uz dažām slimībām, kas skar cūkas un mājputnus, minētā atkāpe būtu jāattiecina tikai uz dažām nagaiņu sugām, proti, liellopiem, aitām un kazām (“nagaiņiem paredzētā atkāpe”). Tāpēc Deleģētās regulas (ES) 2020/692 177. pants būtu jāgroza, lai iekļautu nagaiņiem paredzēto atkāpi.
                  
               
                     (3)
                  
                  
                     Īpašajos noteikumos par nagaiņiem paredzēto atkāpi būtu jāņem vērā potenciālie dzīvnieku veselības riski, ko varētu radīt šāda veida pārvietošana uz pasākumiem, un minētajiem noteikumiem vajadzētu būt samērīgiem ar reālajiem dzīvnieku veselības riskiem. Tāpēc šiem īpašajiem noteikumiem vajadzētu būt pietiekami stingriem, lai nodrošinātu, ka pasākumos iesaistītie dzīvnieki nenonāk saskarē ar zemāka veselības statusa dzīvniekiem, kuri neatbilst visām Savienības tiesību aktos noteiktajām dzīvnieku veselības prasībām.
                  
               
                     (4)
                  
                  
                     Turklāt, ņemot vērā pasākumos notiekošo operāciju līdzību ar savākšanas centru operācijām, ir lietderīgi, lai noteiktās prasības būtu līdzvērtīgas tām, kuras piemērojamas trešās valstīs vai teritorijās strādājošiem savākšanas centriem un ir noteiktas Deleģētās regulas (ES) 2020/692 20. panta 2. punkta b) apakšpunktā, un kuru pamatā ir Komisijas Deleģētajā regulā (ES) 2019/2035 (3) noteiktās Savienībā piemērojamās prasības.
                  
               
                     (5)
                  
                  
                     Papildus visiem minētajiem riska mazināšanas pasākumiem jāierobežo arī laikposms, kurā dzīvnieki ir pakļauti potenciāliem riskiem, kādus to veselībai var radīt šāda pārvietošana, lai dzīvnieki varētu piedalīties pasākumos, un to uzturēšanās ārpus Savienības teritorijas.
                  
               
                     (6)
                  
                  
                     Tādēļ būtu attiecīgi jāgroza Deleģētās regulas (ES) 2020/692 177. pants,
                  
               IR PIEŅĒMUSI ŠO REGULU.
         
            1. pants
            Deleģētās regulas (ES) 2020/692 177. pantu groza šādi:
            
                        1)
                     
                     
                        virsrakstu aizstāj ar šādu:
                        
                           “177. pants
                           
                              Papildprasības par tādu konkrētu nagaiņu ievešanu Savienībā, kuru izcelsme ir Savienībā, kuri ir pārvietoti uz trešo valsti vai teritoriju vai to zonu, lai tur piedalītos pasākumos, izstādēs, skatēs un izrādēs, un pēc tam tiek vesti atpakaļ uz Savienību”;
                        
                     
                  
                        2)
                     
                     
                        pievieno šādu punktu:
                        
                           “3.   Atkāpjoties no 11. panta, tādu liellopu, aitu un kazu sūtījumus, kuru izcelsme ir Savienībā un kuras uz laiku, kas nepārsniedz 15 dienas, pārvietotas uz trešo valsti vai teritoriju vai to zonu, lai tur piedalītos pasākumos, izstādēs, skatēs vai izrādēs (“pasākums”), atļauj ievest Savienībā no minētās trešās valsts vai teritorijas, ja ir izpildīti šādi nosacījumi:
                           
                                       a)
                                    
                                    
                                       trešā valsts vai teritorija vai to zona, kurā pasākums norisinās, ir norādīta to vietu sarakstā, no kurām konkrētās sugas dzīvnieku ievešana Savienībā ir atļauta;
                                    
                                 
                                       b)
                                    
                                    
                                       objekts, kurā pasākums norisinās:
                                       
                                                   i)
                                                
                                                
                                                   atbilst 20. panta 2. punkta b) apakšpunkta prasībām, kas piemērojamas nagaiņu savākšanas operācijas veicošiem objektiem;
                                                
                                             
                                                   ii)
                                                
                                                
                                                   no brīža, kad sūtījums atvests objektā, visā pasākuma laikā tur tikai tādus liellopus, aitas vai kazas, kas atbilst visām relevantajām prasībām, kuras attiecībā uz šādu dzīvnieku ievešanu Savienībā noteiktas Savienības tiesību aktos;
                                                
                                             
                                 
                                       c)
                                    
                                    
                                       dzīvnieki no Savienības uz b) apakšpunktā minēto objektu un no minētā objekta uz Savienību tiek sūtīti transportlīdzekļos, kas atbilst 17. pantā noteiktajām vispārīgajām prasībām attiecībā uz sauszemes dzīvnieku transportēšanai izmantotiem transportlīdzekļiem, un bez izkraušanas kādā citā trešā valstī vai teritorijā vai to zonā;
                                    
                                 
                                       d)
                                    
                                    
                                       no brīža, kad dzīvnieki iekrauti nosūtīšanai no Savienības uz b) apakšpunktā minēto objektu, un visā pasākuma laikā līdz brīdim, kad tie ir atvesti atpakaļ uz Savienību, sūtījumā esošie dzīvnieki nenonāk saskarē ar citiem, zemāka veselības statusa dzīvniekiem.”
                                    
                                 
                     
                  
         
            2. pants
            Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2021. gada 21. oktobrī
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 84, 31.3.2016., 1. lpp.
         
         
            (2)  Komisijas Deleģētā regula (ES) 2020/692 (2020. gada 30. janvāris), ar ko attiecībā uz noteikumiem par noteiktu dzīvnieku, reproduktīvo produktu un dzīvnieku izcelsmes produktu sūtījumu ievešanu Savienībā, to pārvietošanu un rīkošanos ar tiem pēc ievešanas papildina Eiropas Parlamenta un Padomes Regulu (ES) 2016/429 (OV L 174, 3.6.2020., 379. lpp.).
         
            (3)  Komisijas Deleģētā regula (ES) 2019/2035 (2019. gada 28. jūnijs), ar ko attiecībā uz noteikumiem, kurus piemēro sauszemes dzīvnieku turēšanas objektiem un inkubatoriem, un attiecībā uz konkrētu sauszemes dzīvnieku un inkubējamu olu izsekojamību papildina Eiropas Parlamenta un Padomes Regulu (ES) 2016/429 (OV L 314, 5.12.2019., 115. lpp.).